《三月三日诗》
魏晋·王赞

招摇启运，寒暑代新。
亹亹不舍，如彼行云。
猗猗季月，穆穆和春。
皇储降止，宴及嘉宾。
嘉宾伊何，具惟姻族。
如彼葛藟，衍于樛木。
郁郁近侍，岩岩台狱。
庶寮鳞次，以崇天禄。
如彼昆山，列此琚玉。
巍巍天阶，亦降列宿。
右载元首，左光储副。
大祚无穷，天地为寿。

作者简介：王赞（？～311）字正长，义阳（今河南新野）人。生卒年不详，约晋惠帝初年前后在世。博学有俊才。泰始中辟司空掾，迁著作郎。太康中迁太子舍人，惠帝拜侍中。永嘉中为陈留内史，加散骑侍郎。担任陈留太守期间曾在石勒围攻仓垣时击败石勒。西晋末为石勒所杀。钟嵘将其诗列入中品。今存诗五首，《文选》中所录《杂诗》较有名。《宋书·谢灵运传论》曾加以称引。原有集，有已散佚。